text: Най-възрастната британска балерина е на 82 години - Любопитно - БНР Новини
  публикувано на 06.02.20 в 16:14
  Най-възрастната балерина във Великобритания е 82-годишната Барбара Питърс, която неотдавна издържа един от най-трудните изпити в Кралската балетна академия, съобщава БТА като цитира в."Метро".
  Питърс получи от изпитващите я най-високата оценка - 8. Тя се яви по всички правила и не й бяха направени никакви отстъпки, въпреки нейната респектираща възраст. Барбара твърди, че балетът е нейният живот и тя ще продължи да танцува, докато я държат краката.
  За да се поддържа във форма тя се подлага на специална диета и прави редовни физически упражнения. Барбара танцува вече почти 9 десетилетия и никога не е получавала травми. Само веднъж се е наранявала, когато паднала и си ударила лошо гърба, скачайки на батут с внука си. Той е един от осемте, които има.
  Инцидентът с травмата бил единственият в живота й, който я накарал да окачи временно цвичките си на стената. Барбара станала балерина на 9 годинки. И досега може да прави 6-7 последователни пируета.